Riječ je o 23-godišnjem fudbaleru koji igra na poziciji lijevog beka i koji je u prošlosti nastupao za sve omladinske selekcije Srbije.

Međutim, Nastić koji je rođen u Vlasenici nikada nije krio želju da zaigra za BiH, što je prije nešto više od mjesec dana izjavio u intervjuu za SportSport.ba.

"Moja želja da igram za rodnu zemlju nikada nije bila upitna. To sam uvijek govorio, a to je došlo i do selektora Prosinečkog, koji me je kontaktirao i obavili smo jedan otvoren razgovor. Na meni je sada da promijenim sportsko državljanstvo, pružam dobre partije i onda nije isključeno da već u maju budem dio reprezentacije. To bi bilo odlično", rekao je tada Nastić.

Bojan Nastić je karijeru počeo u Vojvodini, odakle je na ljeto 2016. godine prešao u belgijski Genk. Ove sezone je u Jupiler ligi sakupio 11 nastupa i upisao je jednu asistenciju.

Moguće je da Nastić za BiH debituje već na prijateljskoj utakmici sa Crnom Gorom, koja se 28. maja igra u Zenici. Njegovu promjenu sportskog državljanstva odobrila je FIFA.